ดวงจันทร์หมุนรอบโลก1รอบใช้เวลากี่วันเพราะผมอยากรู้ว่าสุริยะคราสและจันทรคราสจะเกิดทุกกี่วัน ถ้าดวงจันทร์หมุนรอบโลกแล้วทุกวันเราเห็นดวงจันทร์ ดวงจันทร์หมุนยังไง ดาวดวงอื่นไม่มีสิทธิ์มาบังดวงอาทิตย์ให้เกิดสุริยคราสเลยหรือเพราะโคจรรอบดวงอาทิตย์เหมือนกัน
1. ดวงจันทร์โคจรรอบโลกใช้เวลาประมาณ 27 วันกว่า ๆ
2. ตามสามัญสำนึก สุริยคราสก็อาจสามารถเกิดได้ทุก 27 วันกว่า ๆ แต่ในความเป็นจริง วงโคจรของดวงจันทร์ไม่ได้ขนานกับโลก ตำแหน่งของดวงจันทร์จะอยู่สูงต่ำและมีองศาต่างกันในแต่ละช่วงเวลา (ดูที่ ไลเบรชัน กับ Orbit of the Moon) ทำให้นาน ๆ ครั้งเงาของดวงจันทร์จะมีโอกาสพาดผ่านโลก เฉลี่ยแล้วก็ปีละสองครั้งเท่านั้น
3. จันทรุปราคามีโอกาสเกิดได้บ่อยกว่าสุริยุปราคา เพราะเงาของโลกกินพื้นที่มากกว่าเงาของดวงจันทร์ (โลกขนาดใหญ่กว่าดวงจันทร์)
4. ถ้ามองจากโลก ดาวพุธหรือดาวศุกร์ก็ผ่านหน้าดวงอาทิตย์ได้ เพราะอยู่ใกล้ดวงอาทิตย์มากกว่าโลก แต่การบดบังของมันมีระยะไกลเกินกว่าจะที่ทำให้เกิดเงามืด เราจึงเห็นเป็นเพียงแค่จุดเล็ก ๆ วิ่งผ่านหน้าดวงอาทิตย์เท่านั้น แต่สำหรับดวงจันทร์นั้นอยู่ในระยะที่จะให้ทั้งเงามืดและเงามัวบนพื้นโลกพอดี
5. คนที่สังเกตการณ์ในเงามืด จะเห็นเป็นสุริยุปราคาเต็มดวง และคนที่สังเกตการณ์ในเงามัว จะเห็นเป็นสุริยุปราคาบางส่วนหรือวงแหวน
6. ถ้าเราอยู่บนดาวดวงอื่นซึ่งมีดวงจันทร์เช่นดาวพฤหัส (สมมติว่าอยู่ได้) อุปราคาบนพื้นผิวของดาวพฤหัสจะเกิดแทบทุกครั้งที่ดวงจันทร์ของมันโคจรมาอยู่ข้างหน้า เพราะมันได้ระยะเช่นกัน